Z Á P I S N I C A
zo zasadnutia Obecného zastupiteľstva v Rakoviciach  
konaného dňa  16. októbra 2009 

Prítomní:

Starosta obce    -     Dušan Daloš                         

Poslanci OZ     -     Ján Hevier		                                    
                               Milan Kubík
		        Miroslav Masár	
        Ing. Július Šmýkal	
                               Igor Zábrodský
	
Ostatní prítomní:   Ing. Lucie Duračková – obecná kontrolórka     
		       Jarmila Chnápková - zapisovateľka		                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Ponuka na odkúpenie nehnuteľného majetku v k.ú. Rakovice
4.	Správa o realizovaných opatreniach firmy Plantex, s.r.o. Veselé na základe sťažností občanov k činnosti generátora rázových vĺn
5.	Rôzne

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci, čím je OZ uznášaniaschopné. Za overovateľov zápisnice určil starosta obce poslancov p. Milana Kubíka a p. Miroslava Masára. 

Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš.  Konštatoval, že uznesenia z predchádzajúceho OZ boli splnené. 
U z n e s e n i e  č.  83/2009
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Ponuka na odkúpenie nehnuteľného majetku v k. ú. Rakovice
 
Starosta obce predniesol prítomným poslancom, že dňa 28.10.2009 bola obci Rakovice doručená ponuka nehnuteľného majetku k. ú. Rakovice od Obvodného úradu v Trnave. Obvodný úrad Trnava ako správca majetku štátu uskutočnil osobitné ponukové konanie a opakované osobitné ponukové konanie na odpredaj nehnuteľného majetku zapísaného na LV č. 353 v k. ú. Rakovice ako rodinný dom s. č. 14 na pozemku p. č. 22/2, rodinný dom s.č. 15 na pozemku p. č. 22/4 a pozemkov p. č. 21/2, 22/2, 22/4 – podiel 1/1 a na LV č. 4 ako pozemok p. č. 22/1 – podiel ½ (spoločný dvor), za cenu 11.000,- Eur. Ponukové konania boli neúspešné. Obvodný úrad ponúka obci uvedený nehnuteľný majetok za primeranú cenu zníženú o 50%, t. j. za cenu 5.500,- Eur. Poslanci boli oboznámený so skutočným stavom, kde sa uvedené nehnuteľnosti nachádzajú v katastrálnej mape a v akom sú stave. Starosta obce oslovil aj majiteľku susednej nehnuteľnosti a spolumajiteľku ponúkanej parcely p.č. 22/1 (vo vlastníctve ½ - spoločný dvor), či by bola možná následne vzájomná dohoda, prípadne by si ona od obce odkúpila nehnuteľnosť a mohli by spojením pozemkov vzniknúť 2 ďalšie stavebné pozemky, o ktoré je v našej obci veľký záujem. Po predbežnom rozhovore spolumajiteľka uvedenej nehnuteľnosti nemá záujem o tieto nehnuteľnosti. Na ponúkanej nehnuteľnosti sa nachádzajú 2 rodinné domy, ktoré sú v katastrofálnom stave. Vyžadujú neodkladné zbúranie, nakoľko ohrozujú občanov idúcich po chodníku. Pozemky sú samostatne nepredajné, nakoľko sú úzke na stavbu domu. Ďalšie náklady by si vyžiadalo zbúranie domov. Poslanec Ján Hevier navrhol, aby sme ponúkanú nehnuteľnosť neodkupovali nakoľko máme rozbehnutých viacero investičných akcií a nemáme voľné finančné prostriedky na odkúpenie nepotrebného majetku. Poslanci nemali pripomienky k návrhu a  starosta dal o ponuke nehnuteľného majetku hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :           0         
                      proti:         5 
                     zdržal sa:   0

U z n e s e n i e   č.   84/2009
Obecné zastupiteľstvo v Rakoviciach
n e s c h v a ľ u j e
ponuku odpredaja nehnuteľného majetku v k. ú. Rakovice zapísaného na LV č. 353: pozemky p. č. 21/2, 22/2, 22/4, rodinné domy s.č. 14 na parcele č. 22/2 a s.č. 15 na pozemku p. č. 22/4 a na LV č. 4 : pozemok p.č. 22/1 – podiel ½ (spoločný dvor) od Obvodného úradu v Trnave zn. A/2009/0314 zo dňa 22.9.2009 za cenu 5.500,- Eur.

Bod 4 : Správa o realizovaných opatreniach firmy Plantex, s.r.o. Veselé na základe sťažností občanov k činnosti generátora rázových vĺn

Starosta obce p. Dušan Daloš otvoril ďalší bod rokovania OZ. Poslancom spolu s pozvánkou bola doručená kópia správy adresovaná na Obecný úrad Rakovice, ktorú zaslala firma Plantex s.r.o. Veselé číslo 173/2009 zo dňa 28.9.2009. Na obecný úrad bola správa doručená dňa 2.10.2009. Poslanci sa oboznámili s celou správou, nikto nemal vážnejšie pripomienky k uvedenej správe. Ing. Šmýkal iba podotkol, že mu zle vyskloňovali priezvisko uvedené tejto správe. 

U z n e s e n i e   č.  85/2009
Obecné zastupiteľstvo v Rakoviciach
b e r i e   n a   v e d o m i e
Správu o realizovaných opatreniach firmy Plantex, s.r.o. Veselé pod značkou 173/2009 zo dňa 28.9.2009 na základe sťažností občanov k činnosti generátora rázových vĺn

Bod 5. Rôzne

5.1.
Starosta obce predniesol prítomným poslancom, že dňa 15.10.2009 bolo na obecný úrad doručené čestné vyhlásenie k žiadosti o úľavu na predpísanom stočnom. Pán Ing. Pilka Marcel stavia v obci Rakovice rodinný dom, vo vyhlásení uvádza, že v dome nebýva a jeho príležitostné návštevy netrvajú dlho. Poslanec Ing. Šmýkal navrhol, aby sa p. Ing. Pilkovi poskytla 50 % - ná úľava na stočnom v roku 2009. Starosta dal o návrhu hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0 
                     zdržal sa:   0

U z n e s e n i e   č.   86/2009
Obecné zastupiteľstvo v Rakoviciach
s c h v a ľ u j e
50 % - nú úľavu na stočnom  v roku 2009 pre pána Ing. Marcela Pilku, bytom Dubnica nad Váhom, Pod Hájom 1096/86-3.

5.2.
Starosta obce predniesol prítomným poslancom odpoveď na faktúru č. 2009100128 – stočné za I. polrok 2009 adresovanú p. Kerhátovej Kristíne, bytom Rakovice č. 29, ktorú zaslali p. Marián Kerhát a p. Jana Kerhátová, ktorí sú vlastníkmi nehnuteľnosti – rodinného domu s. č. 29. Oznamujú nám, že faktúru neuhradia, nakoľko sa kanalizácia k rodinnému domu nevyužíva. K domu nie je zriadená žumpa, pri dome je len suché WC. P. Ing. Šmýkal navrhol, aby sa p. Kerhát a p. Kerhátová pozvali na ďalšie zasadnutie  zastupiteľstva a vysvetlili, kde perie a napríklad sa kúpe p. Kerhátová staršia, keď má v obci Rakovice trvalý pobyt a aj sa tu zdržiava. Poslanci s návrhom súhlasili.

Hlasovanie:
Počet poslancov:                          5
Počet prítomných poslancov:      5
Počet prítomných poslancov pri hlasovaní:  5
Hlasovanie:   za  :          5         
                      proti:        0 
                     zdržal sa:  0

U z n e s e n i e   č.   87/2009
Obecné zastupiteľstvo v Rakoviciach
o d p o r ú č a    s t a r o s t o v i 
prizvať na ďalšie zasadnutie Obecného zastupiteľstva v Rakoviciach manželov p. Mariána Kerháta a Janu Kerhátovú, bytom Rakovice č. 17. 

5.3.
Ministerstvo školstva Slovenskej republiky na základe Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov ustanovilo  Vyhláškou Ministerstva školstva Slovenskej republiky č. 9/2006 Z. z. zo 16.12.2005 podrobnosti o štruktúre a obsahu správy o výchovno-vzdelávacej činnosti, jej výsledkoch a podmienkach škôl a školských zariadení. Túto správu sú povinné vypracovať školy za predchádzajúci školský rok. Zriaďovateľovi ju predkladajú na schválenie do 31. októbra príslušného roku. Poslanci sa oboznámili so Správou o výchovno-vzdelávacej činnosti, výsledkoch a podmienkach školy v školskom roku 2008/2009, ktorú predložila Základná škola s materskou školou Rakovice. Prílohou k správe bolo aj vyjadrenie Rady školy pri ZŠ s MŠ v Rakoviciach, kde je uvedené, že sa Rada školy uvedenú správu prerokovala a odporúča ju obecnému zastupiteľstvu schváliť. Nikto z poslancov nemal k uvedenej správe pripomienky a starosta obce dal o nej hlasovať. Správa tvorí prílohu k zápisnici.
  
Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0 
                     zdržal sa:  0
 
U z n e s e n i e   č.   88/2009
Obecné zastupiteľstvo v Rakoviciach
s c h v a ľ u j e   
Správu o výchovno-vzdelávacej činnosti, výsledkoch a podmienkach školy v školskom roku 2008/2009, ktorú predložila Základná škola s materskou školou Rakovice.

5.4.
Starosta obce Rakovice oznámil prítomným poslancom, že bola podpísaná s Ministerstvom výstavby a regionálneho rozvoja Slovenskej republiky zmluva o poskytnutí nenávratného príspevku pre projekt „Rekonštrukcia a modernizácia ZŠ a MŠ Rakovice. V rámci financovania môžeme ísť formou predfinancovania alebo refundácie. Princíp predfinancovania je ten, že v žiadosti o platbu uvedieme všetky faktúry, ktoré chceme v rámci projektu uhradiť. Pri predfinancovaní boli upravené podmienky tak, že ak by bola žiadosť o platbu predfinancovaním schválená, financie by sme dostali najskôr o 90 dní. Refundácia by bola vhodnejšia, nakoľko my zaplatíme faktúry, ktoré budeme žiadať v rámci žiadosti o platbu preplatiť. Tu už nie sú lehoty také dlhé ako pri predfinancovaní. Agentúra Europrojekt, ktorá nám pomáha pri tomto projekte, je tiež naklonená k refundácií platieb. Nakoľko nemáme dostatok vlastných finančných prostriedkov na uvedený projekt, je nevyhnutné si zobrať úver na úhradu faktúr na predfinancovanie projektu a na uhradenie  5 % - ného spolufinancovania projektu. Celkové oprávnené výdavky na projekt predstavujú sumu 470 536,82 Eur, pričom nenávratný príspevok predstavuje výšku 447 009,98 Eur a vlastné zdroje vo výške 5 % predstavujú sumu 23 527,00 Eur. Starosta oslovil VÚB banku a Dexia banku o návrh podmienok, za akých by sme mohli čerpať úver na uvedený projekt. Po prekonzultovaní podmienok s kontrolórkou obce Ing. Luciou Duračkovou navrhol zástupca starostu p. Masár čerpať úver v Dexia banke. Starosta dal hlasovať o prijatí úveru na financovanie projektu „Rekonštrukcia a modernizácia ZŠ a MŠ Rakovice“ spolufinancovaného z fondov EÚ. Tento úver budeme splácať podľa toho, ako nám prídu financie refundáciou faktúr už uhradených. 
  
Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0 
                     zdržal sa:   0  

U z n e s e n i e   č.   89/2009
Obecné zastupiteľstvo v Rakoviciach
s c h v a ľ u j e
a) prijatie úveru v celkovej výške 447.010,00 EUR poskytnutého zo strany Dexia banky Slovensko, a.s., na predfinancovanie projektu „Rekonštrukcia a modernizácia ZŠ a MŠ Rakovice“ spolufinancovaného z fondov EÚ
b) vystavenie vlastnej vista blankozmenky na rad banky za účelom zabezpečenia pohľadávok banky vyplývajúcich z úveru vo výške 447.010,00 EUR.

Ďalej dal starosta hlasovať o prijatí úveru, ktorým budeme spolufinancovať projekt vo výške 5  % vlastných zdrojov. Tento úver by sme mali splácať mesačne vo výške 2 158,00 Eur. 

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  4
Hlasovanie:   za  :          5         
                      proti:        0 
                     zdržal sa:   0  

U z n e s e n i e   č.   90/2009
Obecné zastupiteľstvo v Rakoviciach
s c h v a ľ u j e
a) prijatie úveru v celkovej výške 23.527,00 EUR poskytnutého zo strany Dexia banky Slovensko, a.s., na 5 %-né spolufinancovanie projektu „Rekonštrukcia a modernizácia ZŠ a MŠ Rakovice“ podporeného z fondov EÚ
b) vystavenie vlastnej vista blankozmenky na rad banky za účelom zabezpečenia pohľadávok banky vyplývajúcich z úveru vo výške 23.527,00 EUR.

5.5.
Starosta obce predložil  prítomným poslancom plán práce Základnej školy s materskou školou Rakovice na školský rok 2008/2009. Poslanci sa s týmto plánom práce školy oboznámili. Plán práce školy nie je potrebné schvaľovať a poslanci uvedený plán práce vzali na vedomie.
   
U z n e s e n i e    č.  91/2009 
Obecné zastupiteľstvo v Rakoviciach
b e r i e    n a    v e d o m i e
plán práce Základnej školy s materskou školou v Rakoviciach na školský rok 2009/2010

Nakoľko neboli vznesené žiadne iné pripomienky ani dotazy, starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:     Milan Kubík                         .............................................

                                          Miroslav Masár                     ..............................................

Zápisnicu zapísala:            Jarmila Chnápková               .............................................

                                                  Dušan   D a l o š
                                                  starosta obce